37. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 55369 της 16 Μαΐου /1 Ιουν. 1978  (ΦΕΚ Β΄ 501) Περί εγγραφών, μετεγγραφών, φοιτήσεων, εξετάσεων, τίτλων σπουδών και άλλων μαθητικών θεμάτων Μειονοτικών Σχολείων, της Μουσουλμανικής Μειονότητος Δυτ. Θράκης. Έχοντας υπόψη την παρ. 1 περ. ε΄ (2) και στ΄ (1) και (2) του άρθρου 7 του Ν. 694/1977 (ΦΕΚ. 264/77 τ.Α΄) «περί Μειονοτικών σχολείων της Μουσουλμανικής Μειονότητος εις Δυτ. Θράκην», αποφασίζουμε: Άρθρο 1. Θέματα που αναφέρονται στις εγγραφές, μετεγγραφές, τη φοίτηση, τη βαθμολογία, την προαγωγή, τους τίτλους σπουδών, τα διδασκόμενα μαθήματα και άλλα συναφή μαθητικά θέματα ρυθμίζονται από τις κείμενες διατάξεις της Γενικής και ειδικότερα της Ιδιωτικής Εκπαιδεύσεως και από τα οριζόμενα στα επόμενα άρθρα. Άρθρο 10. Βιβλίο προαγωγών - Βιβλίο απολυτηρίων. 1.Πέντε ημέρες μετά τη λήξη του διδακτικού έτους ο Διευθυντής και Υποδιευθυντής του σχολείου συντάσσουν και υποβάλλουν σε δύο αντίγραφα για έγκριση, στον αρμόδιο Επιθεωρητή Μειονοτικών σχολείων το βιβλίο προαγωγής μαθητών για κάθε τάξη. Το βιβλίο αυτό συντάσσεται βάσει υποδείγματος. Το ένα από τα δύο βιβλία κρατεί ο Επιθεωρητής και το άλλο επιστρέφει στο σχολείο εγκεκριμένο. 2.Μέσα στη προθεσμία που προβλέπεται από την πρώτη παράγραφο συντάσσεται σε τρία αντίτυπα από το Διευθυντή και Υποδιευθυντή του σχολείου βιβλίο απολυτηρίων το οποίο αποστέλλεται στον αρμόδιο Επιθεωρητή Μειονοτικών σχολείων για επικύρωση, ο οποίος ύστερα από έλεγχο το υποβάλλει στο Γενικό Επιθεωρητή Μειονοτικών σχολείων για επικύρωση. Ένα αντίτυπο του βιβλίου φυλάσσει ο Γενικός Επιθεωρητής και ένα αντίτυπο επιστρέφει στον αρμόδιο Επιθεωρητή Μειονοτικών σχολείων. Το τρίτο επιστρέφεται επικυρωμένο στο σχολείο. Η ίδια διαδικασία τηρείται και για τη συμπλήρωση και επικύρωση των απολυτηρίων των μαθητών. Άρθρο 11 Ημέρες αργίας. Τα Μειονοτικά σχολεία Δυτικής Θράκης αργούν οσάκις αργούν και τα δημοτικά Χριστιανικά σχολεία και επί πλέον κατά τις θρησκευτικές Μουσουλμανικές εορτές ήτοι: 1)Κατά το ΣΕΚΕΡ ΜΠΑΪΡΑΜ, ημέρες πέντε, 2)Κατά το ΚΟΥΡΜΠΑΝ ΜΠΑΪΡΑΜ, ημέρες πέντε, 3)Κατά τις τέσσερις εορτές του Μωάμεθ (ΛΕΛΕΪ ΡΑΓΚΑΫΠ, ΚΑΛΒΟΥΤ ΛΕΪΛΕ ΜΠΕΡΑΤ και ΛΕΪΛΕ ΜΙΡΑΤΣ). Άρθρον 12. Αγωγή. 1.Η αγωγή στα Μειονοτικά σχολεία πρέπει να προβλέπει στην ενίσχυση και ανάπτυξη της αγάπης και της πίστεως προς την πατρίδα. 2.Ιδιαίτερα κατά τις Εθνικές εορτές πρέπει να εξαίρωνται οι μεγάλοι αγώνες και θυσίες των Ελλήνων για τα ιδανικά της ελευθερίας, της ειρήνης και της δικαιοσύνης και να προβάλλεται η παγκοσμίως αναγνωρισμένη συμβολή του αρχαίου Ελληνικού πνεύματος στην πολιτιστική πρόοδο της ανθρωπότητος. Άρθρο 13. Εκπαιδευτικοί περίπατοι-Εκδρομές. 1.Οι εκπαιδευτικοί περίπατοι και οι εκδρομές των μαθητών γίνονται βάσει προγράμματος που καταρτίζεται εκ των προτέρων και εγκρίνεται από τον αρμόδιο Επιθεωρητή. 2.Για τις πολυήμερες εκδρομές λαμβάνεται και η συγκατάθεση των γονέων. Οι εκδρομές αυτές πρέπει να γίνονται μέσα στον Ελληνικό χώρο και μόνο για τους μαθητές των δύο τελευταίων τάξεων του Δημοτικού σχολείου. (Μετά την σελ. 284,20) Σελ. 284,21 Τεύχος 674-Σελ.45 Μειονοτικά Σχολεία 32.Γ.ι.37 Άρθρο 14. Δίδακτρα. 1.Οι μαθητές των Μειονοτικών σχολείων καταβάλλουν ετησίως δίδακτρα που καθορίζονται από τον ιδρυτή του σχολείου και εγκρίνονται από την οικεία Νομαρχία. 2.Τα δίδακτρα είναι ανάλογα με την οικονομική κατάσταση των γονέων και εν πάσει περιπτώσει δεν μπορούν να υπερβαίνουν τα εκάστοτε καθοριζόμενα για τους μαθητές των ιδιωτικών σχολείων. Άρθρο 15. Διδακτικά βιβλία και άλλα έντυπα. Στα Μειονοτικά δημοτικά σχολεία χρησιμοποιούνται βιβλία τα οποία έχει εγκρίνει το Υπουργείο Εθνικής Παιδείας και Θρησκευμάτων. Η φύλαξη, διάθεση και χρήση βιβλίων και κάθε άλλου εντύπου στο χώρο του σχολείου που δεν έχει εγκρίνει το Υπουργείο απαγορεύεται. Άρθρο 16. Τελετή της σημαίας. 1.Κατά την έναρξη και λήξη του σχολικού έτους και κατά την έναρξη της επισήμου αργίας της Εθνικής εορτής της 25ης Μαρτίου γίνεται η τελετή της σημαίας. Κατά την τελετή ψάλλεται ο Εθνικός Ύμνος. Στην τελετή μετέχουν όλοι οι μαθητές και το προσωπικό του σχολείου. 2.Κατά τις ημέρες των επισήμων αργιών υψώνεται η Ελληνική σημαία στο κτίριο του σχολείου. Άρθρο 17. Τελετές. Κατά τις Εθνικές επετείους γίνονται τελετές που αποβλέπουν στην ανάπτυξη των εθνικών αισθημάτων των μαθητών σύμφωνα με τα εγκεκριμένα προγράμματα, διατηρουμένων των όρων και προϋποθέσεων του Ελληνοτουρκικού Πρωτοκόλλου του 1968. Άρθρο 18. Προσευχή. Κάθε πρωί και πριν από την έναρξη των μαθημάτων γίνεται ομαδική προσευχή είτε ολοκλήρου του σχολείου, είτε κατά τάξεις. Σελ. 284,22 Τεύχος 674-Σελ.46 Άρθρο 19. Βιβλιοθήκη Τάξεων. 1.Κάθε τάξη έχει τη μαθητική της βιβλιοθήκη. Η βιβλιοθήκη περιέχει, αποκλειστικά, βιβλία και κάθε είδους έντυπα που έχουν εγκριθεί από το Υπουργείο Εθνικής Παιδείας και Θρησκευμάτων. 2.Τα βιβλία και λοιπά έντυπα της βιβλιοθήκης είναι στη διάθεση των μαθητών. Άρθρο 2. Υποχρεωτική για την εκπαίδευση ηλικία. 1.Στην Α΄ τάξη του Μειονοτικού σχολείου Δημοτικής Εκπαιδεύσεως εγγράφονται υποχρεωτικά παιδιά και των δύο φύλων που συμπληρώνουν την 1η Οκτωβρίου του έτους της εγγραφής τους την ηλικία των 5 ετών και 6 μηνών. Η ηλικία αποδεικνύεται με την προσκόμιση πιστοποιητικού του Δήμου ή της Κοινότητας, του τόπου εγγραφής τους στα Μητρώα ή τα Δημοτολόγια, στο οποίο αναγράφεται η ακριβής ημερομηνία γεννήσεως ή ληξιαρχικής πράξεως γεννήσεως που έχει νόμιμα συνταχθεί. 2.Δεν γίνονται δεκτά στα Μειονοτικά σχολεία τα ψυχικά και σωματικά ανώμαλα παιδιά, καθώς και εκείνα που πάσχουν από μεταδοτικές ασθένειες. 3.Τα παιδιά που βρίσκονται στην ηλικία για τη φοίτηση στη δημοτική εκπαίδευση αλλά δεν γνωρίζουν ανάγνωση και γραφή εγγράφονται στην πρώτη τάξη, με την επιφύλαξη της διατάξεως της παραγράφου 5 του άρθρου 6 της παρούσης αποφάσεως. Άρθρο 20. Τηρούμενα στοιχεία: Στα Μειονοτικά σχολεία τηρούνται υποχρεωτικά τα ακόλουθα: 1.Το Σύνταγμα της Ελλάδος. 2.Το αναλυτικό Πρόγραμμα. 3.Οι νόμοι, αποφάσεις και εγκύκλιοι που είναι σχετικοί με την στοιχειώδη εκπαίδευση. 4.Λεξικό της ελληνικής γλώσσης. 5.Ορθογραφικός οδηγός. 6.Ιστορικοί και γεωγραφικοί άτλαντες. 7.Τα επαγγελματικά βιβλία για τους διδασκάλους, που είναι σχετικά με την στοιχειώδη εκπαίδευση και που έχουν εγκριθεί από το Υπουργείο Εθνικής Παιδείας και Θρησκευμάτων. Άρθρο 21. Φαρμακείο. 1.Σε κάθε σχολείο πρέπει να υπάρχει φαρμακείο που να περιέχει τα ακόλουθα φαρμακευτικά είδη για την παροχή πρώτων βοηθειών. 1.Αμμωνία 2.Βάμμα ιωδίου  3.Οξυγονούχο ύδωρ 4.Οινόπνευμα 5.Αλοιφές για εγκαύματα ή πληγές 6.Αιθέρες για εισπνοές 7.Ασπιρίνες 8.Γάζα, επίδεσμοι και υδρόφιλο βαμβάκι 9.Θερμόμετρο 10.Λαβίδα. Όλα αυτά πρέπει να είναι πάντα καθαρά και έτοιμα για να χρησιμοποιηθούν. 2.Στο φαρμακείο δεν επιτρέπεται να υπάρχουν φάρμακα που για την προμήθειά τους απαιτείται ιατρική συνταγή και για την χρήση τους ιατρική οδηγία. 32.Γ.ι.37 Μειονοτικά Σχολεία Άρθρο 3. Υποχρέωση εγγραφής. Οι γονείς ή κηδεμόνες είναι υποχρεωμένοι να εγγράφουν έγκαιρα τα παιδιά τους που βρίσκονται στην ηλικία της δημοτικής εκπαιδεύσεως. Σελ.284,202 Τεύχος Ε73-Σελ.20 Άρθρο 4. Σχολείο στο οποίο θα γίνονται οι εγγραφές. Οι μαθητές και των δύο φύλων που βρίσκονται στην ηλικία της δημοτικής εκπαιδεύσεως εγγράφονται στο σχολείο της Περιφερείας όπου βρίσκεται ο τόπος της κατοικίας των. Η Περιφέρεια από την οποία κάθε σχολείο μπορεί να δεχθεί μαθητές καθορίζεται πριν από την έναρξη εγγραφών και ανάλογα με τις δυνατότητες του σχολείου με απόφαση του αρμόδιου Επιθεωρητή. Άρθρο 5. Χρόνος εγγραφής. Οι εγγραφές των μαθητών στα Μειονοτικά σχολεία γίνονται από την πρώτη Σεπτεμβρίου μέχρι και τις δέκα τέσσερις του ιδίου μηνός. Με τη λήξη της προθεσμίας αυτής κάθε εγγραφή μαθητή στο σχολείο θεωρείται μη νόμιμη αν δεν εγκριθεί από τον οικείο Επιθεωρητή. Προκειμένου όμως για μαθητές που επανέρχονται από το εξωτερικό ή δεν μπόρεσαν λόγω ασθενείας να εγγραφούν εμπρόθεσμα, η εγγραφή τους γίνεται σε όλη τη διάρκεια του διδακτικού έτους. 32.Γ.ι.37 Μειονοτικά Σχολεία Άρθρο 6. Τρόπος εγγραφής. 1.Οι μαθητές που προσέρχονται για πρώτη φορά στο σχολείο εγγράφονται στο βιβλίο μητρώου και προόδου μαθητών με αλφαβητική σειρά και κατά τάξη. Πρώτα εγγράφονται οι μαθητές της πρώτης τάξεως και ακολουθούν οι μαθητές των λοιπών τάξεων. 2.Στο βιβλίο μητρώου και προόδου μαθητών καταχωρίζονται τα εξής στοιχεία : α) στοιχεία ταυτότητος (ονοματεπώνυμο, όνομα πατέρα, και μητέρας, τόπος γεννήσεως, νομός, ημερομηνία γεννήσεως, Δήμος ή Κοινότητα εγγραφής, αριθμός μητρώου ή δημοτολογίου, ιθαγένεια, θρήσκευμα, φύλο, επάγγελμα πατέρα και μητέρας, διεύθυνση κατοικίας), β)στοιχεία εγγραφής : τάξη, τίτλος εγγραφής (είδος, αριθμός και ημερομηνία, εκδούσα αρχή) σχολικό έτος, γ)βαθμολογική κατάσταση : τάξη, βαθμολογία τριμήνου, μέσος όρος κατά μάθημα, γενική βαθμολογία (μέσος όρος επιδόσεως όλων των μαθημάτων) απουσίες δικαιολογημένες, αδικαιολόγητες και διαγωγή του μαθητή. 3.Γονέας ή κηδεμόνας απευθύνεται στον οικείο Επιθεωρητή για την πρώτη εγγραφή του παιδιού του, η οποία ενεργείται από τη διεύθυνση του σχολείου ύστερα από έγκριση του ανωτέρου Επιθεωρητή. Η σχετική αίτηση μπορεί να υποβάλλεται στον οικείο Επιθεωρητή και μέσω του αρμόδιου Διευθυντή του σχολείου.  4.Τα παιδιά των αλλοδαπών που βρίσκονται στην Ελλάδα για λόγους υπηρεσίας μπορούν να εγγραφούν και να φοιτήσουν ύστερα από άδεια του αρμόδιου Επιθεωρητή κατά τη διάρκεια της υπηρεσίας του πατέρα ή της μητέρας τους στο πλησιέστερο σχολείο της κατοικίας τους, υπό την προϋπόθεση τηρήσεως της αρχής της διακρατικής αμοιβαιότητας.  5.Η εγγραφή μαθητών που έχουν διδαχθεί κατ’ οίκον και δεν έχουν φοιτήσει καθόλου σε Μειονοτικό δημοτικό σχολείο λόγω ειδικών παθήσεων ενεργείται ύστερα από κατατακτήρια εξέταση. Στην περίπτωση αυτή εφαρμόζονται ανάλογα οι διατάξεις του άρθρου 8 παράγραφος 8 του Προεδρικού Διατάγματος 483/1977 «περί οργανώσεως και λειτουργίας των δημοτικών σχολείων Δημοσίας και Ιδιωτικής Εκπαιδεύσεως». Άρθρο 7. Μετεγγραφές. 1.Επιτρέπεται μετεγγραφή: α)σε δημόσια δημοτικά σχολεία, β)σε άλλο Μειονοτικό δημοτικό σχολείο όταν η οικογένεια του μαθητή ή ο κηδεμόνας του μετοικήσει, γ)αν υπάρχουν άλλοι λόγοι που εκτιμούνται από τον αρμόδιο Επιθεωρητή. 2.Σε περίπτωση μετεγγραφής συντάσσεται σχετικό πιστοποιητικό όπου αναγράφεται η μαθητική κατάσταση του μεταγραφομένου μαθητή (βαθμοί, απουσίες, διαγωγή, ποινές, παρατήρήσεις). 3.Το πιστοποιητικό αποστέλλεται υπηρεσιακώς στη διεύθυνση του σχολείου στο οποίο γίνεται η μετεγγραφή. Μέχρις ότου ληφθεί ο τίτλος μετεγγραφής από τον Διευθυντή του νέου σχολείου του μαθητή, ο μαθητής γίνεται δεκτός να φοιτήσει εκεί βάσει απλού υπηρεσιακού σημειώματος με το οποίο εφοδιάζεται από το Διευθυντή του σχολείου από το οποίο ζήτησε τη μετεγγραφή του. 4.Όταν πρόκειται για μαθητές που μεταβαίνουν στο Εξωτερικό, χορηγείται, ύστερα από αίτηση του γονέως ή του κηδεμόνος τους, βεβαίωση στην οποία φαίνονται οι βαθμοί των μαθημάτων του έτους φοιτήσεώς τους. Η ανωτέρω βεβαίωση εκδίδεται με έγκριση του αρμόδιου Επιθεωρητού. 5.Δεν επιτρέπεται η μετεγγραφή μαθητών από δημόσια ή ιδιωτικά δημοτικά σχολεία σε Μειονοτικά δημοτικά σχολεία. Άρθρο 8. Φοίτηση. Όταν διαπιστωθεί ότι ένας μαθητής βγήκε από τα όρια του νομού όπου ευρίσκεται το σχολείο ή ανεχώρησε στο εξωτερικό ή ότι δεν εξακριβώνεται η διεύθυνση της κατοικίας του ή εν πάσει περιπτώσει, δεν εξασφαλίζεται η φοίτησή του ο μαθητής αυτός διαγράφεται από το βιβλίο μητρώου και προόδου μαθητών. Άρθρο 9. Βαθμολογία. Η βαθμολογία για τα Ελληνιστί διδασκόμενα μαθήματα διατηρείται ως έχει σύμφωνα με τις ισχύουσες διατάξεις περί βαθμολογίας των μαθητών των Ελληνικών σχολείων. 